KOOL ราคาร่วงหนักเกือบ 20% หลัง Q1 พลิกขาดทุน 17.45 ลบ.
 KOOL ร่วงเกือบ 20% หลังงบฯ Q1/60 พลิกเป็นขาดทุน 17.45 ลบ.
30 พ.ค. 2561

ผู้สื่อข่าวรายงานว่า บริษัท มาสเตอร์คูล อินเตอร์เนชั่นแนล จำกัด (มหาชน) หรือ KOOL ณ เวลา 10.59 น. 3.40 บาท ลบ 0.84 บาท หรือ 19.81% ด้วยมูลค่าซื้อขาย 86.62 ลบ.

บมจ.มาสเตอร์คูล อินเตอร์เนชั่นแนล (KOOL) และบริษัทย่อย ประกาศผลดำเนินงานงวดไตรมาส 1/60 ขาดทุนสุทธิ 17.45 ล้านบาท ขาดทุนสุทธิต่อหุ้น 0.04 บาท ลดลงเมื่อเทียบกับช่วงเดียวกันของปีก่อนที่มีกำไรสุทธิ 16.6 ล้านบาท กำไรสุทธิต่อหุ้น 0.03 บาท
KOOL ชี้แจงผลดำเนินงานในไตรมาส 1/60 ระบุว่า มียอดขายรวม 206.15 ล้านบาท ลดลง 9.27 ล้านบาท เมื่อเทียบกับช่วงเดียวกันของปีที่ผ่านมา นอกเหนือจากยอดขายตลาดในประเทศลดลง 33% เมื่อเทียบกับช่วงเดียวกันของปีที่แล้ว สำหรับสาเหตุหลักที่ผลดำเนินงานไม่เป็นไปตามเป้าหมาย เพราะมีการแข่งขันทางด้านราคาสูงทำให้บริษัทต้องมีการปรับลดราคาสินค้าลงส่งผลกระทบกับกำไรขั้นต้น
ในขณะที่ค่าใช้จ่ายในการขายและบริหารรวมทั้งสิ้น 63.58 ล้านบาท เพิ่มขึ้นจากช่วงเดียวกันของปี 2559 ที่มีค่าใช้จ่ายในการขายและบริหารรวมทั้งสิ้น 50.28 ล้านบาท คิดเป็น 26.45% เนื่องจากมีการขยายจุดขายหน้าห้างเพิ่มขึ้น ส่งผลให้ไตรมาส 1 ของปี 2560 มีอัตราขาดทุนสุทธิเมื่อเทียบกับยอดขายเท่ากับ 8.46%
 